C 121/12
MT
Il-Ġurnal Uffiċjali tal-Unjoni Ewropea
3.4.2023
Talbiet Ir-rikorrenti titlob li l-Qorti Ġenerali jogħġobha: — tannulla d-deċiżjoni kkontestata; — tikkundanna lill-EUIPO għall-ispejjeż.
Motiv invokat — Ksur tal-Artikolu 47(2) u (3) moqri flimkien mal-Artikolu 8(2)(a)(iii) tar-Regolament (UE) 2017/1001 tal-Parlament Ewropew u tal-Kunsill.
Rikors ippreżentat fil-15 ta’ Frar 2023 – Oriflame Cosmetics vs EUIPO – Caramé Holding (Rappreżentazzjoni ta’ O stilizzata) (Kawża T-74/23) (2023/C 121/16) Lingwa tar-rikors: l-Ingliż Partijiet Rikorrent: Oriflame Cosmetics AG (Schaffhausen, l-Isvizzera) (rappreżentanti: N. Gerling u U. Pfleghar, avukati) Konvenut: L-Uffiċċju tal-Proprjetà Intellettwali tal-Unjoni Ewropea (EUIPO) Parti oħra quddiem il-Bord tal-Appell: Caramé Holding AG (Sulzbach, il-Ġermanja)
Informazzjoni dwar il-proċedimenti quddiem l-EUIPO Proprjetarju tat-trade mark kontenzjuża: il-parti l-oħra quddiem il-Bord tal-Appell Trade mark kontenzjuża kkonċernata: ir-reġistrazzjoni internazzjonali tat-trade mark figurattiva (Rappreżentazzjoni ta’ O stilizzata) li tindika l-Unjoni Ewropea – Reġistrazzjoni internazzjonali Nru 1 303 496 li tindika l-Unjoni Proċedimenti quddiem l-EUIPO: proċedimenti ta’ oppożizzjoni Deċiżjoni kkontestata: id-deċiżjoni tat-Tieni Bord tal-Appell tal-EUIPO tas-7 ta’ Diċembru 2022 fil-Każ R 938/2022-2
Talbiet Ir-rikorrenti titlob li l-Qorti Ġenerali jogħġobha: — tannulla d-deċiżjoni kkontestata u d-deċiżjoni tad-Diviżjoni tal-Oppożizzjoni tal-EUIPO tal-4 ta’ April 2022 u tirrifjuta r-reġistrazzjoni internazzjonali Nru 1 303 496 li tindika l-Unjoni; — tikkundanna lill-EUIPO u lill-intervenjenti għall-ispejjeż sostnuti mir-rikorrenti flimkien mal-ispejjeż rispettivi tagħhom.
Motivi invokati — Ksur tal-Artikolu 47(2) u (3) tar-Regolament (UE) 2017/1001 tal-Parlament Ewropew u tal-Kunsill; — Ksur tal-Artikolu 10(2) tar-Regolament Delegat tal-Kummissjoni (UE) 2018/625.